કોંગ્રેસ ઉપાધ્યક્ષ રાહુલ ગાંધી ગુજરાતમાં વિધાનસભા ચૂંટણીના પ્રચાર માટે હાલ બે દિવસની મુલાકાતે છે. બુધવારથી શરૂ થયેલી તેમની આ મુલાકાતનો આજે છેલ્લો અને અંતિમ દિવસ છે. આજે રાહુલ ગાંધીએ સવારે અમરેલીમાં સ્થાનિક વેપારી સંગઠન સાથે મુલાકાત કરી હતી. અને અહીંના વેપારીઓના પ્રશ્નોને જાણવાનો પ્રયાસ કર્યો હતો. જે બાદ તેમણે લાઠીમાં ભાજપ પર આકરા પ્રહારો કર્યા હતા. લાઠીમાં રાહુલ ગાંધીએ જણાવ્યું હતું કે ગુજરાતમાં દરેક સમાજના લોકો આંદોલન કરી રહ્યા છે. કેમ કે ગુજરાતની સરકારે તેમનું શોષણ કર્યું છે. આ સાથે જ રાહુલ ગાંધીએ અહીં તેના ટાટા નેનો, નોટબંધી અને જીએસટીના મુદ્દાને પણ ઉઠાવ્યા હતા.